ROZHODNUTIE RADY
z 24. mája 2004,
ktorým sa menujú noví členovia Hospodárskeho a sociálneho výboru
(2004/735/ES)
RADA EURÓPSKEJ ÚNIE,
so zreteľom na Zmluvu o Európskej únii, najmä na jej článok 49,
so zreteľom na Zmluvu o založení Európskeho spoločenstva, najmä na jej článok 259,
so zreteľom na Zmluvu o založení Európskeho spoločenstva pre atómovú energiu, najmä na jej článok 166,
so zreteľom na Akt o podmienkach pristúpenia Českej republiky, Estónska, Cypru, Lotyšska, Litvy, Maďarska, Malty, Poľska, Slovinska a Slovenska a o úpravách zmlúv, na ktorých je založená Európska únia, najmä na jej články 14 a 48,
so zreteľom na rozhodnutie Rady zo 17. septembra 2002, ktorým sa menujú členovia Hospodárskeho a sociálneho výboru na obdobie od 21. septembra 2002 do 20. septembra 2006,
so zreteľom na návrhy vlád Českej republiky, Estónska, Cypru, Lotyšska, Litvy, Maďarska, Malty, Poľska, Slovinska a Slovenska,
po porade s Komisiou,
keďže:
(1)
Po pristúpení Českej republiky, Estónska, Cypru, Lotyšska, Litvy, Maďarska, Malty, Poľska, Slovinska a Slovenska do Európskej únie, je potrebné doplniť Hospodársky a sociálny výbor vymenovaním deväťdesiatich piatich členov zastupujúcich rôzne hospodárske a sociálne oblasti organizovanej občianskej spoločnosti.
(2)
Zloženie výboru musí brať ohľad na potrebu zabezpečenia primeraného zastúpenia rôznych hospodárskych a sociálnych zložiek organizovanej občianskej spoločnosti,
ROZHODLA TAKTO:
Jediný článok
Do Hospodárskeho a sociálneho výboru sú na obdobie do 20. septembra 2006 vymenované osoby, ktorých mená a funkcie sú uvedené v prílohe.
V Bruseli 24. mája 2004